
H O T Ă R Â R E A
nr. 82 din 30.07.2020
privind constatarea dreptului de administrare al Administrației Naționale „Apele Române” – Administrația Bazinală de Apă Banat asupra construcțiilor înscrise în CF Giarmata nr. 412690 conform H.G 1705/2006

CONSILIUL LOCAL al comunei Giarmata, județul Timiș, întrunit în ședința ordinară din data de 30.07.2020:
     Având în vedere : 
· cererea Administrației Naționale „Apele Române” – Administrația Bazinală de Apă Banat înregistrată la sediul Primăriei Comunei Giarmata sub nr. 231/14.01.2019;
· expunerea de motive a d-lui primar ing. Bunescu Virgil:
· raportul întocmit de șeful Biroului Urbanism, Patrimoniu, Investiții, Managementul Proiectelor și Urmărirea Contractelor;
· raportul întocmit de Secretarul comunei Giarmata;
· prevederile art. 6.1 din Legea nr. 107/1996;
· prevederile art. 868 din Codul Civil;
· prevederile Legii nr. 213/1998 privind proprietatea publică şi regimul juridic al acesteia;
· Anexa nr. 12 a HG nr. 1705/2006 privind inventarul bunurilor din domeniul public al statului care prevede faptul că imobilului înscris în CF Giarmata nr. 407681 nr .Cadastral C1 top. 181 constând în construcție și anexă este în administrarea Administrației Naționale „Apele Române”;
· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică ; 
· avizul favorabil acordat de comisia de specialitate din cadrul Consiliului Local Giarmata;
      În temeiul art. 36 alin. 2 lit. (c); alin. 5 lit. (a) pct.14, alin. 5 lit. (a), art. 45 alin. (1) coroborat cu art. 115  alin. (1) lit. b) din Legea administraţiei publice locale nr. 215/2001, republicată, cu modificările şi completările ulterioare;
H  O  T  Ă  R  Ă  Ş  T  E   :
ART.1. Se constată dreptul de administrare al Administrației Naționale „Apele Române” – Administrația Bazinală de Apă Banat asupra construcțiilor înscrise în CF Giarmata nr. 412690 conform H.G 1705/2006 constând în:
· 412690-C1, construcții de locuințe, suprafață construită la sol: 253 mp; casă;
· 412690-C2, construcții de locuințe, suprafață construită la sol: 157 mp; casă;
· 412690-C3, construcții anexă, suprafață construită la sol: 77 mp; anexă;
· 412690-C4, construcții anexă, suprafață construită la sol: 21 mp; garaj;
ART.2. Se constituie un drept de trecere, conform anexei care face parte din prezenta hotărâre, în favoarea Administrației Naționale „Apele Române” – Administrația Bazinală de Apă Banat pentru a avea acces la imobilele menționate la art. 1.
		ART. 3. Prezenta hotărâre a fost adoptată cu un nr. de 15 voturi „pentru”, 0 „abțineri”, 0 „împotrivă”.
	ART. 4. Prezenta hotărâre se comunică :
· Instituției Prefectului -  Județul Timiș;
· Primarului Comunei Giarmata;
· Administrației Naționale „Apele Române” – Administrația Bazinală de Apă Banat;
· Biroului Urbanism, Patrimoniu, Investiții, Managementul Proiectelor și Urmărirea Contractelor;
· se va afișa.

